als_Latn dik_Latn ron_Latn
Një ushtar mikroskopik do të luftojë kancerin me ndihmën e gjenetikës. Studiuesit e Universitetit të Gjenevës dhe Bazelit kanë arritur që të modifikojnë një virus për të luftuar kancerin, duke sulmuar qelizat kancerogjene. “Testet e para janë realizuar tek minjtë dhe kanë dhënë rezultate pozitive. Sistemi imunitar i njeriut nuk reagon përballë shumicës së qelizave kancerogjene. Rasti ndryshon kur ai përballet me një virus “, shpjegojnë studiuesit e dy universiteteve në një deklaratë të përbashkët.
Bazuar në këtë aksiomë, shkencëtarët kanë izoluar virusin lymphocytic- koriomeningjitit, një sëmundje virale tek brejtësit. Pasi e bënë këtë virues të padëmshëm, kanë shtuar proteina nga qelizat e kancerit. Kërkuesit në vazhdim kanë vëzhguar se si virusi i injektuar tek minjtë, stimulon sistemin imunitar, që nga ana e tij identifikon si të rrezikshme proteinat e dëmshme e qelizave kancerogjene. Më pas ata prodhojnë limfocitet T, cito-toksike që eliminojnë qelizat e infektuara. Për disa tumore, rezultatet janë shumë të larta, krahasuar me ato të imunoterapisë. Studimi është publikuar në revistën ‘Nature Communications’.
28 maj 2017 (gazeta-Shqip.com)
als_Latn als_Latn als_Latn